Castanea sativa

La  ye un árbol corporientu de fueya caduca con groma amplia y redondeada, algama los 20 ó 35 m d'altor. Tien un tueru gruesu y curtio nos cultivaos magar que más esbeltu y menos xamascosu nos xabaces. So coriella ye de cullor buxu, con abondosos riegos.

Tien fueyes grandes n'arremangu alternu, llanciolaes y aserraes con racos cucios; miden 10-25cm de llargu per unos 3-7cm d'anchu; tienen un peciolu curtio, de hasta 2 cm, lleven numberosos ñervios llaterales cuasi paralelos.

Sos flores ñacen en llarges espigues irguíes de cullor paxizu, que bilten de l'axila de les fueyes.
El so frutu, la castaña, de cullor pardu llustrosu de 2-3 cm, enciarráse en grupos de 1-2 nun pical enlleno pinchos y verdiamariello, l'ariciu, que llueu s’abre en 4 cáscares. 

Críyase, nel norte, de magar el ras del mar hasta los 1300-1800 m nos montes . Prefiere los suelos frescos, sueltos y profundos y un clima daqué húmedo. Que carezan de cal o tamién en suelos caliares muy llavaos.

So distribución ocupa el sur y sureste d'Europa, sur de Centroeuropa, Asia Menor y el Cáucasu.

Ye un árbol llonxevu, pue algamar los 1000 años, sicasí, munches castañales vénse amagaes por mor de pelones fungoses como la "tinta" o'l cancru'l castañal. Pa solucionar esti problema recúrrese, davezu, a llantar especies esótiques como la Castanea crenata, del Xapón y la Castanea mollissima, del esti de China, pa dempués inxertales coles especies llariegues.

 Usos 
So madera ye de gran valir y emplégase tanto na ebanistería como na carpintería o la construcción. El so coral ye muy bayuroso en taninos.
Tamién emplégase pa la fabricación d'estratos curtientes. Los escarrapios d'esa estración sirven pa la fabricacíon de pasta de papel.

El so fruto ye comestible y puédese consumir crudo, cocicáo o rustío. Les enfusiones de les fueyes empléganse escontra l'abarquinamientu, y ye un remediu popular escontra la llandra, davezu emplegáo n'homeopatía.

 Imáxenes 

 Referencies 

 Enllaces esternos 

Categoría:Fagaceae
Categoría:Botánica